CELEX: 31981R3131
Language: el
Date: 1981-10-28 00:00:00
Title: Κανονισμός (EOK) αριθ. 3131/81 της Επιτροπής της 28ης Οκτωβρίου 1981 περί της κατάταξης εμπορευμάτων στη διάκριση 19.08 Β του κοινού δασμολογίου

Avis juridique important

|

31981R3131

Κανονισμός (EOK) αριθ. 3131/81 της Επιτροπής της 28ης Οκτωβρίου 1981 περί της κατάταξης εμπορευμάτων στη διάκριση 19.08 Β του κοινού δασμολογίου  

Επίσημη Εφημερίδα αριθ. L 312 της 31/10/1981 σ. 0055 - 0055 Φινλανδική ειδική έκδοση: Κεφάλαιο 2 τόμος 3 σ. 0093  Ισπανική ειδική έκδοση: Κεφάλαιο 02 τόμος 8 σ. 0285  Σουηδική ειδική έκδοση: Κεφάλαιο 2 τόμος 3 σ. 0093  Πορτογαλική ειδική έκδοση : Κεφάλαιο 02 τόμος 8 σ. 0285 

***** ΚΑΝΟΝΙΣΜΟΣ (ΕΟΚ) αριθ. 3131/81 ΤΗΣ ΕΠΙΤΡΟΠΗΣ  της 28ης Οκτωβρίου 1981  περί της κατατάξεως εμπορευμάτων στη διακριση 19.08 Β του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ενιαία εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 3,  Εκτιμώντας:  ότι πρέπει να θεσπισθούν διατάξεις οι οποίες να εξασφαλίσουν την ενιαία εφαρμογή της ονοματολογίας του Κοινού Δασμολογίου για την κατάταξη των κρεπών που περιέχουν τυρί (48 % περίπου επι του συνολικού βάρους), προψημένες και κατεψυγμένες, προοριζόμενες να καταναλωθούν μετά από σύντομο τηγάνισμα σε λάδι ·  ότι το Κοινό Δασμολόγιο, που έχει προσαρτηθεί στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 3002/81 (3), προβλέπει την κατάταξη των προϊόντων εκλεκτής αρτοποιίας στην κλάση 19.08, έστω και με προσθήκη κακάου σε οποιαδήποτε αναλογία·  ότι ούτε η σύσταση (γέμιση με βάση κυρίως το τυρί) ούτε η παρασκευή (προψήσιμο και κατάψυξη) των εν λόγω προϊόντων εμποδίζει την κατάταξή τους στην κλάση 19.08·  ότι ειδικότερα, τα προϊόντα αυτά πρέπει να υπαχθούν στη διάκριση 19.08 Β·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι κρέπες που περιέχουν τυρί (48 % περίπου επί του συνολικού βάρους), προψημένες και κατεψυγμένες, προοριζόμενες να καταναλωθούν μετά από σύντομο τηγάνισμα σε λάδι κατατάσσονται στο Κοινό Δασμολόγιο στη διάκριση:  19.08 Προϊόντα της εκλεκτής αρτοποιίας, της ζαχαροπλαστικής και της μπισκοτοποιίας, έστω και με προσθήκην κακάου εις πάσαν αναλογίαν:  Β. Λοιπά.  Άρθρο 2  Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Οκτωβρίου 1981.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 14 της 21. 1. 1969, σ. 1.  (2) ΕΕ αριθ. L 172 της 22. 7. 1968, σ. 1.  (3) ΕΕ αριθ. L 301 της 22. 10. 1981, σ. 1.